Portūnas
Portūnas (lot. Portūnus) – durų, uostų dievas romėnų mitologijoje. Artimas dievui Janui. Būta Portūno žynio flamino. Kiekvienais metais rugpjūčio 17 d. uoste prie Tiberio upės šios dievybės garbei buvo rengiama Portūnalijų šventė. Anot lingvisto Giuliano Bonfante, sprendžiant iš Portūno kulto ir jo vardo reikšmės, Portūnas turėtų būti labai archajiška dievybė, galbūt siekianti dar tuos laikus, kai lotynai gyveno būstuose ant polių.